Document ID: 32007D0489

KOMISIJAS LĒMUMS
(2007. gada 11. jūlijs),
ar ko nosaka Kopienas finansiālo atbalstu to izdevumu segšanai, kuri radušies saistībā ar ārkārtas pasākumiem, kas veikti, lai apkarotu Āzijas putnu mēri Dānijā 2005. gadā
(izziņots ar dokumenta numuru K(2007) 3315)
(Autentisks ir tikai teksts dāņu valodā)
(2007/489/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1990. gada 26. jūnija Lēmumu 90/424/EEK par izdevumiem veterinārijas jomā (1) un jo īpaši tā 3. panta 3. punktu un 4. panta 2. punktu,
tā kā:
(1)
Dānijā 2005. gadā konstatēja Āzijas putnu mēra uzliesmojumus. Šī slimība nopietni apdraudēja Kopienas mājputnus.
(2)
Lai novērstu slimības izplatīšanos un palīdzētu to izskaust iespējami ātri, Kopienai saskaņā ar Lēmumu 90/424/EEK finansiāli jāpiedalās to attaisnoto izdevumu segšanā, kas dalībvalstij radušies saistībā ar ārkārtas pasākumiem, kas veikti, lai apkarotu šo slimību.
(3)
Ar Komisijas 2006. gada 24. augusta Lēmumu 2006/579/EK par Kopienas finansiālo atbalstu Āzijas putnu mēra izskaušanai Dānijā 2005. gadā (2), piešķīra finansiālu atbalstu 50 % apmērā no izdevumiem, par ko ir tiesības saņemt Kopienas finansējumu to pasākumu īstenošanai, kas veikti, lai apkarotu šīs slimības uzliesmojumu.
(4)
Saskaņā ar minēto lēmumu Kopienas finansiālais atbalsts jāizmaksā, pamatojoties uz pieprasījumu, ko Dānija iesniedza 2006. gada 23. oktobrī, un apliecinājuma dokumentiem, kas minēti 7. pantā Komisijas 2005. gada 28. februāra Regulā (EK) Nr. 349/2005, ar ko paredz noteikumus Kopienas finansējuma piešķiršanai ārkārtas pasākumiem un cīņai pret noteiktām dzīvnieku slimībām atbilstīgi Padomes Lēmumam 90/424/EEK (3).
(5)
Ņemot vērā minētos apsvērumus, tagad jānosaka Kopienas finansiālā atbalsta kopējā summa, kas paredzēta to attaisnoto izdevumu segšanai, kuri radušies, izskaužot Āzijas putnu mēri Dānijā 2005. gadā.
(6)
Komisijas veikto pārbaužu rezultāti par Kopienas veterināro noteikumu ievērošanu un vajadzīgo nosacījumu izpildi attiecībā uz Kopienas finansiālā atbalsta piešķiršanu liecina, ka visus deklarētos izdevumus nevar atzīt par attaisnotiem.
(7)
Komisijas novērojumi, attaisnoto izdevumu aprēķina metode un galīgie secinājumi tika paziņoti Dānijas iestādēm ar 2007. gada 8. marta vēstuli.
(8)
Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
IR PIEŅĒMUSI ŠO LĒMUMU.
1. pants
Kopienas finansiālā atbalsta kopējā summa, kas paredzēta to izdevumu segšanai, kuri radušies, izskaužot Āzijas putnu mēri Dānijā 2005. gadā, atbilstīgi Lēmumam 2006/579/EK tiek noteikta EUR 219 385,67 apmērā.
2. pants
Šis lēmums ir adresēts Dānijas Karalistei.
Briselē, 2007. gada 11. jūlijā

Labels: 2
19
6
18
15